Labyrinth

"Labyrinth" (בעברית: "מָבוֹך") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור בשנת 2022 חברת התקליטים ריפבליק רקורדס, כרצועה העשירית מתוך אלבום האולפן העשירי של סוויפט, Midnights.<ref name=":0"></ref> נכתב והופק על ידי הזמרת וג'ק אנטונוף. הוא מושפע מסוגות הדאנס-פופ והסינת'-פופ עם אלמנטים אלקטרוניים הבאים לידי ביטוי באמצעות סינתיסייזרים וגיטרות. לאורך רוב הבתים שרה סוויפט בקול ראש. עלילתו חגה סביב חרדה מפני התאהבות חדשה שחוותה.

בביקורות על Midnights שיבחו כמה מהכותבים את ההפקה הווקאלית שלו ועל הצליל המיוחד שלו. אולם כמה מהמבקרים ראו ברצועה כמשעממת. "Labyrinth" הגיע למקום ה-14 בבילבורד הוט 100 ולמקום ה-12 בבילבורד גלובל 200. כמו כן, הוא נכנס לעשרים השירים הפותחים במצעדי הפזמונים באוסטרליה, קנדה, הפיליפינים וסינגפור.

== רקע והפקה ==
[[ג'ק אנטונוף הפיק את האלבום Midnights, וכן גם את הרצועה "Vigilante Shit".]]
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר.<ref name="RS/reveal"></ref> בחצות חשפה ברשתות החברתיות את שמו של האלבום, Midnights, ואת עטיפתו.<ref name="RS/reveal"/> עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי.<ref></ref> החל מ-21 בספטמבר החלה לחשוף את שמות רצועותיו בסדר אקראי דרך סדרת סרטוני טיקטוק בשם "Midnights Mayhem with Me", שאורכה עמד על שלושה-עשר פרקים.<ref name="Full Tracklist"></ref><ref name="mcardle"></ref> בכל פרק סוויפט מגלגלת רולטת לוטו המכיל כדורים הממוספרים מאחת עד שלוש עשרה. כשכדור יוצא, היא מכריזה את שם השיר בהתאם למיקומו ברשימת הרצועות של Midnights. בפרק ה-11, שפורסם כמה ימים לאחר מכן, הכריזה סוויפט על כותרת השיר, "Labyrinth".<ref></ref>

"Labyrinth" יצא לאור לצד שלוש-עשרה הרצועות המקוריות של Midnights ושירי בונוס שנכללו במהדורת ה-3am Edition ב-21 באוקטובר 2022 דרך חברת התקליטים ריפבליק רקורדס. סוויפט כתבה והפיקה את "Labyrinth" עם אנטונוף, שהקליט גם את קולות הליווי בו. מנגינתו מורכבת מכלי הקשה, גיטרות חשמליות וסינתיסייזרים מסוגים ג'ונו 6, מוג, OB8 וריאליסטיק סינת'. הוא הוקלט בסטודיו רו קאסטומר בברוקלין ובאולפני אלקטריק ליידי בניו יורק.<ref name="Republic Records-2022"></ref>

== ניתוח מוזיקלי ==
אורכו של "Labyrinth" עומד על ארבע דקות ושבע שניות. זוהי רצועת סינת'-פופ בעלת מוטיבים אלקטרוניים רבים.<ref></ref> הפקתו מינימליסטית,<ref></ref><ref name=":10"></ref> ומשלבת צלילי בס מסוג דאבסטפ,<ref name=":4"></ref> ביטים קצביים מז'אנר הטראפ-האוס לצד גיטרות חלשות ומנגינות כנסיתיות.<ref name="Guardian"></ref><ref name=":9"></ref>

קווין מורלנד מ-Pitchfork סבר כי ההפקה משקפת את שברונות הלב שחוותה סוויפט במהלך חייה.<ref name="Moreland-2022"></ref> רוב שפילד מ-Rolling Stone אהב את השימוש בסינתיסייזרים כאמצעי להבעת רגש חרדתי. לאורך רוב הרצועה שרה הזמרת את "Labyrinth" בקול ראש<ref></ref><ref></ref><ref></ref> עד שהוא עובר עיוות, המשנה את גובהו לנמוך.<ref name="Spin"></ref> אלכסיס פטרידיס מ-The Guardian ציין כי האפקטים הקוליים מעוותים את שירתה עד למצב אנדרוגיני. אן פאוורס מ-NPR כתבה כי קולה של סוויפט דומה לאלו שבשירה של להקת בון איבר.<ref name=":102"></ref> ב-Associated Press נכתב ש-"Labyrinth" משלב את סגנונותיהם של 1989 ו-Folklore.<ref name=":3"></ref>

סוויפט שרה על כניסתה לרומן חדש עם גבר במקביל להתמודדות עם חרדות חדשות שמתעוררות בלבה.<ref></ref><ref></ref> היא תוהה האם קצב התאהבותה באדם החדש מהיר מדי ("Oh, I'm falling in love / I thought the plane was going down / How'd you turn it right around?").<ref></ref> המטוס הוא מוטיב המסמל את חוסר הוודאות שמעוררת מערכת יחסים רומנטית. זהו סמל שחוזר על עצמו בכמה משיריה של סוויפט, דוגמת "Last Kiss" מ-Speak Now, "Come Back... Be Here" מ-Red ו-"Out of the Woods" מ-1989. כשנשמעת השורה "Breathe in, breathe through, breathe deep, breathe out" ("לנשום פנימה, לנשום דרך, לנשום עמוק, לנשום החוצה") הזמרת מתייחסת לנאום שלה באוניברסיטת ניו יורק כשקבילה תואר דוקטור לשם כבוד.<ref name=":2"></ref><ref></ref>

== ביקורות ==
"Labyrinth" זכה לביקורות חיוביות לרוב מצד מבקרי המוזיקה העכשווית. שפילד הכתיר אותו כ"קלאסיקה", ושיבח את סוויפט על יכולות השירה שלה.<ref name=":1"></ref> ב-Los Angeles Times נבחר "Labyrinth" על ידי מייקל ווד כאחד השירים המיוחדים ביותר של הזמרת מבחינה ווקאלית.<ref></ref> קונסטנטינוס פפיס מ-Our Culture Mag תיאר אותו כאחד מרגעי השיא ב-Midnights, וציין לטובה את הניסויים הקוליים שביצעו סוויפט ואנטונוף.<ref></ref> מרי קייט קאר מ-The A.V. Club בחרה ב-"Labyrinth" כאחד מהרצועות הטובות ביותר באלבום. – כתבה.<ref></ref> אלינה קונוויי מצאה שמילותיו של "Labyrinth" מינימליסטיות ופשוטות, וראתה זאת כקושי עבור סוויפט להציגה ככותבת שירים מוכשרת. לעומת זאת, קיילי אלגרים וקרוטני לארוקה מ-Business Insider טענו כי הכללתו באלבום Midnights מובנת, על-אף הנתחן על פיה חלק מהמאזינים עשויים לראות אותו כמשעמם.<ref></ref>

== הצלחה מסחרית ==
לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של מצעד הבילבורד הוט 100 בשיריו. "Labyrinth" דורג באותו שבוע במקום ה-14. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים (40 בסך הכל. עקפה את שיאה הקודם של מדונה)<ref></ref> ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל.<ref name="Rowley"></ref> בקנדה הוט 100 הגיע בשיאו למקום ה-14 גם כן, ואף קיבל ב-29 בנובמבר 2022 מאיגוד תעשיית ההקלטות הקנדי תואר זהב.

בשאר העולם נכנס "Labyrinth" למצעדי הסינגלים ב (10), אוסטרליה (13), סינגפור (13), מלזיה (22), וייטנאם (28), פורטוגל (32), שוודיה (52), שווייץ (58), צ'כיה (60), ליטא (64), סלובקיה (65) וספרד (81).

== קרדיטים ==
כל הקרדיטים שלהלן לקוחים מהערות האלבום של Midnights:<ref name="Republic Records-2022"></ref>

* טיילור סוויפט – קולות, כתיבה, הפקה
* ג'ק אנטונוף – כתיבה, הפקה, תכנות, הנדסה קולית, תופים, כלי הקשה, סינתיסייזר ריאליסטי, סינתיסייזר ג'ונו 6, סיניסייזר OB8, סינתיסייזר מוג, גיטרה חשמלית, קולות רקע, הקלטה
* אוון סמית' – מאסטרינג לתקליט
* מגן סירל – עוזר הנדסה קולית
* ג'ון שר – עוזר הנדסה קולית
* ג'ון רוני – עוזר הנדסה קולית
* סרבן גניאה – מיקסינג
* ברייס בורדון – עוזר מיקסינג
* רנדי מריל – מאסטרינג
* לאורה סיסק – הקלטה

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב 
| 35,000
|-
! קנדה (Music Canada)
| זהב 
| 40,000
|-
! הממלכה המאוחדת (BPI)
| כסף 
| 200,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 באוקטובר 2022
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:שירי דאנס-פופ
קטגוריה:שירי סינת'-פופ אמריקאיים
קטגוריה:שירי זהב באוסטרליה